Amerikaanse kameraman met ebola “in goeie luim”Ebola-virus “Natuurlik is hy bang en bekommerd,” het dr. Mitchel Levy gesê oor sy seun Ashoka Mukpo. Hy het as kameraman gewerk vir dr. Nancy Snyderman, NBC se hoof mediese redakteur en korrespondent in Liberië. Mukpo (33) het behandeling ontvang in Monrovia, die hoofstad van Liberië, maar sou Sondag na Amerika teruggekeer het vir verdere mediese sorg. Snyderman en haar verslagspan gaan intussen ook na Amerika terugkeer en sal vir 21 dae in isolasie geplaas word. Mukpo het die afgelope drie jaar in Liberië gewerk. Thomas Eric Duncan, die eerste persoon wat in Amerika met ebola gediagnoseer is, is intussen in ŉ kritieke toestand. Duncan het onlangs van Liberië na die Amerikaanse deelstaat Texas gereis. Meer as 6 570 mense het reeds in Wes-Afrika ebola opgedoen en nagenoeg 3 100 mense is reeds dood.